**4 А клас** **Домашна работа – 31 учебна седм.**

***Литература***

* Моля, прочетете текстът към песента **„Химн на Св.Св. Кирил и Методий“** от *Стоян Михайловски.* Прикачвам го тук за отсъстващите.

A close-up of two men

Description automatically generated with low confidence**Химн на Свети Свети Кирил и Методий**

Текст: Стоян Михайловски

Музика: Панайот Пипков

"Върви, народе възродени,

към светла бъднина върви,

с книжовността, таз сила нова,

съдбините си поднови!

Върви към мощната просвета!

В световните борби върви,

от длъжност неизменна воден -

и Бог ще те благослови!

Напред! Науката е слънце,

което във душите грей!

Напред! Народността не пада

там, дето знаньето живей!

Безвестен беше ти, безславен!...

О, влез в Историята веч,

духовно покори страните,

които завладя със меч!..."

Тъй солунските двама братя

Насърчваха дедите ни...

О, минало незабравимо,

о, пресвещени старини!

България остана вярна

на достославний тоз завет -

в тържествуванье и в страданье

извърши подвизи безчет...

Бъдете преблагословени,

о вий, Методий и Кирил,

отци на българското знанье,

творци на наший говор мил!

Нек името ви да живее

във всенародната любов,

речта ви мощна нек се помни

в славянството во век веков!

* Тук може да чуете и песента: <https://www.youtube.com/watch?v=dtcdcBwohRs>
* Моля, отговорете на въпросите писмено чрез пълни изречения в тетрадката с широки редове:
* **На кой български празник е посветена тази песен? Какво знаете за него?**

***Български език***

Да си припомним **някои правила по български език (помощ за домашно):**

* **Степенуване на прилагателни** – записват се с тире (по-добър, най-добър)
* **Числителни имена** – 26 – двадесет и шест (пълна форма), двайсет и шест (кратка форма)
* **Лични местоимения** – Аз, ти, той/ тя/ то, ние, вие, те
* **Струпване на съгласни** – правим проверка със сродна дума или формата в мн.ч. (пакос**т**ник – пакос**т**и, хубос**т** - хубос**т**и)
* **Прил.имена в м.р., ед.ч.,** завършващи на **-нен** (каме**нен** (м.р.) – каме**нн**а (ж.р.) – каме**нн**о (ср.р.) – каме**нн**и (мн.ч.))
* **Прил. имена в м.р., ед.ч.,** завършващи на **-ен** (гум**ен** (м.р.) – гуме**н**а (ж.р.) – гуме**н**о (ср.р.) – гуме**н**и (мн.ч.))
* **Представки** – **раз-, из-, под-, над-, пред-** и др.
* Моля, направете **упражнения 3,5 и 8** на **стр. 66-67 от *Тетрадка №1***.

***Човекът и Обществото***

**Втори срок - история**

Моля, прочетете урока на тема **„София – столицата на нашата родина“** на **стр. 68-69** по ***Човекът и Обществото****.* Моля, отговорете на въпросите, като запишете отговорите в тетрадката с широки редове, използвайки пълни изречения:

***Задъжителни въпроси***

1. **Къде е разположен град София?**
2. **Тракийското племе „серди“ създава селището в миналото. Как се нарича то според римляните? А според славяните?**
3. **На коя дата Учредителното народно събрание решава София да бъде столица на България?**

***Допълнителни въпроси (по желание)***

1. **Кои важни сгради се намират в нашата столица?**
2. **Какъв е девизът на града, изписан върху личния герб на София?**

***За тържеството***

* Моля, практикувайте песните **„Облаче ле, бяло“** и **„Това е България“:**

<https://www.youtube.com/watch?v=-croxYHWH7Y>

<https://www.youtube.com/watch?v=80m4khCtG7E>

Ще ги пеем в края на учебната година.

* В края на голямата учебна тетрадка по български език сме залепили **индивидуални думички**. Моля, нека децата да ги научат **наизуст** за тържеството в края на учебната година. Може да си ги препишат ръкописно в малките тетрадки, за да ги запомнят по-лесно и бързо.
* Моля, практикувайте **наизуст** стихотворението **„Отечество любезно“** от *Иван Вазов*. **Моля, пазете листите – не ги мачкайте, драскайте и късайте!** Ще го добавя и тук (на следващата страница) за тези, които са отсъствали. Децата ще го рецитират на тържеството в края на учебната година. **Нека листът със стихотворението да се носи всеки час!**

*A collage of mountains and flowers

Description automatically generated****Отечество любезно***

Отечество любезно, как хубаво си ти!

Как чудно се синее небето ти безкрайно!

Как твоите картини меняват се омайно!

При всеки поглед новий, по-нови красоти:

тук весели долини, там планини гиганти,

земя пълна с цвете, небето – със брилянти…

Отечество любезно, как хубаво си ти!

Коя земя от теб е по-пъстра, по-богата?

Ти сбираш в едно всички блага и дарове:

хляб, свила, рози, нектар, цветя и плодове,

на изтока – светлика, на юга – аромата.

Горите ти са пълни с хармония и хлад,

долините – с трендафил, гърдите – с благодат!

Коя земя от теб е по-пъстра, по-богата?

Иван Вазов